**Остерхолц-Шармбек** (германски: *Osterholz-Scharmbeck*; долногермански: *Oosterholt-Scharmbeek*) — град во округот Остерхолц, во сојузната покраина Долна Саксонија, Германија. Претставува административно седиште на округот Остерхолц. Градот се наоѓа помеѓу градовите Бремен и Бремерхафен.

Тој е единствен град во округот Остерхолц. Настанал во 1927 година со спојување на дотогашните општини Остерхолц и Шармбек. Две години подоцна добил градски права.

Географија
----------

### Местоположба

Остерхолц-Шармбек се наоѓа во Северногерманската Низина, околу 22 километри североисточно од Бремен, во близина на реката Хаме, со кој градот е поврзан со Остерхолцер Хафенканал. Преку каналот Хаме-Осте денес постои пловна врска со Елба. Источно од градот се протега мочуриштето Тојферлсмор.

### Градски единици

Градот Остерхолц-Шармбек се состои од градско јадро и девет градски единици:

|  |  |  |
| --- | --- | --- |
| * Фрајсенбител
* Гарлштет
* Хајлсхорн
 | * Хилзеберг
* Оленштет
* Пенигбител
 | * Зандхаузен
* Шармбекстотел
* Тојферлсмор
 |

Други места, кои немаат административна структура, се следниве:

|  |  |  |  |  |
| --- | --- | --- | --- | --- |
| * Аренсфелде
* Алтенбрик
* Алтендам
* Ауф Дем Раден
* Ауф Дем Руш
 | * Баргтен
* Бредбек
* Бушхаузен
* Бител
* Фелдхоф
 | * Хасла
* Хинтер Дем Хорн
* Катенхорн
* Ланге Хајде
* Линтел
 | * Мускау
* Миле
* Нидерзандхаузен
* Рушкамп
* Зетенбек
 | * Форволде
* Вестербек
* Висте
 |

Историја
--------

Местото било првпат споменато во 1043 година како Скирнбеки (*Scirnbeci*). Од 1180 година, Шармбек припаѓал на Архиепископијата Бремен. Манастирот во Остерхолц бил основан во 1182 година и постоел до 1650 година, кога Долна Саксонија станал главно протестантска. Во 1648 година, Архиепископијата станала Војводство Бремен, кое најпрвин било владеено во личен сојуз од Швеѓаните, а од 1715 година од Хановерската династија. Во 1823 година, Војводството било укинато и територијата станала дел од областа Штаде во рамки на Кралството Хановер.

Во 1927 година, двете општини Остерхолц и Шармбек биле споени во една, а во 1929 година општината ги добила градските права.

Помеѓу 1978 и 1992 година, 4.200 војници на американската војска биле сместени тука, како и околу 4.000 членови на нивните семејства.

### Население

* 1904: 4.701
* 1909: 6.060
* 1945: 12.500
* 1961: 19.258
* 1987: 24.150
* 2004: 31.145
* 2005: 31.055
* 2010: 30.218

Политика
--------

### Градски совет

Градскиот совет се состои од 38 избрани членови, што одговара за градови со број на жители помеѓу 30.001 и 40.000 жители. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

Распределба на местата во Градскиот совет| Година | SPD | CDU | GRÜNE | FDP | Граѓанска фракција | LINKE\* | NPD | **Gesamtzahl** |
| 2016 | 14 | 10 | 4 | 1 | 4 | 4 | 1 | 38 |
| 2011 | 18 | 10 | 4 | 1 | 3 | 2 | — | 38 |
| 2006 | 19 | 11 | 2 | 2 | 2 | 2 | — | 38 |
| 2001 | 20 | 11 | 2 | 1 | 4 | — | — | 38 |

\*2006 како WASG

### Градоначалник

Градоначалник на градот Остерхолц-Шармбек е Торстен Роде (независен).

### Збратимени градови

Остерхолц-Шармбек е збратимен со следниве градови:

* Германија Гримен, Германија (од 1990 г.)

Од јануари 2021 година градот е член на меѓународната организација Градоначалници за мир.

Познати луѓе
------------

* Роланд Бар (р. 1965) ― веслач
* Едуард Нојман (1903-1985) ― професор и ректор на Слободниот универзитет Берлин
* Бодо Рамелов (р. 1956) ― политичар

Галерија
--------

* Црквата „Св. Вилехади" во ШармбекЦрквата „Св. Вилехади" во Шармбек
* Ветерница во ШармбекВетерница во Шармбек
* Манастирот во ОстерхолцМанастирот во Остерхолц
* Градскиот плоштадГрадскиот плоштад

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)
2. ↑  Chronik von Osterholz-Scharmbeck Band I. Von den Anfängen bis 1929. Hrsg. Stadt Osterholz-Scharmbeck
3. ↑  Niedersächsisches Kommunalverfassungsgesetz (NKomVG) in der Fassung vom 17. Dezember 2010; § 46 – Zahl der Abgeordneten Архивирано на 10 јуни 2020 г. abgerufen am 10. Januar 2014.
4. ↑  „Stadtrat". *Internetseite der Stadt Osterholz-Scharmbeck* (германски). Посетено на 2019-06-26.
5. ↑  Christian Valek (20 јануари 2021). „"Osterholz-Scharmbeck ist Mayors-for-Peace-Mitglied"". *Weser-Kurier*. Посетено на 2021-01-21.

Надворешни врски
----------------

|  |  |
| --- | --- |
| Ризница | „Остерхолц-Шармбек" на Ризницата ? |

* Матична страница  (германски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Остерхолц |
| --- |
|  |
| 
* Аксштет
* Ворпсведе
* Грасберг
* Либерштет
* Лилиентал
* **Остерхолц-Шармбек**
* Ритерхуде
* Фолерзоде
* Хамберген
* Холсте
* Шваневеде

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 173434174
* LCCN: n83233991
* GND: 4044033-3
* BNF: cb11964043b (податоци)

 |

 |